Ghid de utilizare Cyber-shot
Imprimare
Prima pagină > Măsuri de siguranţă/Despre acest aparat foto > Măsuri de siguranţă > Măsuri de siguranţă

## Măsuri de siguranţă

Protejarea memoriei interne şi a cardului de memorie
Fişierele bazei de date
Nu utilizaţi/depozitaţi aparatul foto în următoarele locuri
Transportarea aparatului foto
Temperaturile de funcţionare
Condensul datorat umezelii
Funcţiile aparatului foto
Compatibilitatea datelor despre imagini
Observaţii privind redarea filmelor pe alte dispozitive
Observaţii despre ecranul LCD şi obiectiv

### Protejarea memoriei interne şi a cardului de memorie

Nu închideţi aparatul foto şi nu scoateţi acumulatorii sau cardul de memorie în timp ce ledul de acces este aprins. În caz contrar, datele din memoria internă sau de pe cardul de memorie pot fi afectate. Nu uitaţi să creaţi o copie de siguranţă, pentru a vă proteja datele.

### Fişierele bazei de date

Atunci când introduceţi un card de memorie fără un fişier al bazei de date în aparatul foto şi porniţi aparatul foto, o parte din capacitatea cardului de memorie este utilizată pentru a crea automat un fişier al bazei de date. Pot trece câteva minute până când veţi reuşi să executaţi următoarea operaţiune.

### Nu utilizaţi/depozitaţi aparatul foto în următoarele locuri

- ‎Într-un loc foarte cald, rece sau umed
  În locuri precum o maşină parcată la soare, carcasa aparatului foto se poate deforma şi acest lucru poate provoca defecţiuni.

- În lumina directă a soarelui sau lângă un radiator
  Carcasa aparatului foto se poate decolora sau deforma şi acest lucru poate provoca defecţiuni.

- Într-un loc supus vibraţiilor puternice

- În apropierea unui loc unde există un câmp magnetic puternic

- În locuri unde există nisip sau praf
  Nu lăsaţi nisipul sau praful să pătrundă în aparatul foto. Acest lucru poate determina defectarea aparatului foto şi, în unele cazuri, defecţiunile nu pot fi reparate.

### Transportarea aparatului foto

- Nu vă aşezaţi pe un scaun sau într-un alt loc cu aparatul foto ţinut în buzunarul de la spate al pantalonilor sau fustei, deoarece acest lucru poate provoca o funcţionare defectuoasă sau defectarea aparatului foto.

### Temperaturile de funcţionare

- Aparatul dvs. foto este proiectat să funcţioneze la temperaturi între 0°C şi 40°C. Fotografierea în locuri foarte reci sau foarte calde, unde temperatura se situează în afara acestui interval, nu este recomandată.

### Condensul datorat umezelii

- Dacă aparatul foto este adus direct dintr-un loc rece într-un loc cald, umezeala se poate condensa în interiorul sau la exteriorul aparatului foto. Această condensare a umezelii poate determina defectarea aparatului foto.

- Dacă s-a adunat condens pe obiectiv, închideţi aparatul foto şi aşteptaţi aproximativ o oră, pentru ca umezeala să se evapore. Reţineţi că, dacă încercaţi să realizaţi fotografii cu urme de umezeală în interiorul obiectivului, nu veţi putea înregistra imagini clare.

### Funcţiile aparatului foto

- În acest manual este descrisă fiecare funcţie a dispozitivelor compatibile/incompatibile GPS, a dispozitivelor compatibile/incompatibile cu tehnologia TransferJet, a dispozitivelor compatibile 1080 60i şi a dispozitivelor compatibile 1080 50i.
  Pentru a stabili dacă aparatul dvs. foto acceptă funcţia GPS, uitaţi-vă la denumirea modelului aparatului dvs. foto.
  Dispozitiv compatibil GPS: DSC-HX7V
  Dispozitiv incompatibil GPS: DSC-HX7
  Pentru a verifica dacă aparatul dvs. foto acceptă funcţia TransferJet şi dacă este un dispozitiv compatibil 1080 60i sau 1080 50i, urmăriţi prezenţa următoarelor marcaje pe partea inferioară a aparatului foto.
  Dispozitiv compatibil TransferJet: (TransferJet)
  Dispozitiv compatibil 1080 60i: 60i
  Dispozitiv compatibil 1080 50i: 50i

- Atunci când vă aflaţi în avion, închideţi aparatul foto după anunţurile pilotului.

- Nu vizualizaţi fotografiile 3D realizate cu acest aparat foto pe monitoare compatibile 3D pentru perioade îndelungate de timp.

- Atunci când vizualizaţi fotografiile 3D realizate cu acest aparat foto pe monitoare compatibile 3D, puteţi simţi disconfort manifestat prin dureri de ochi, oboseală a ochilor sau greaţă. Pentru a preveni apariţia acestor simptome, vă recomandăm să faceţi pauze regulate.
  Cu toate acestea, trebuie să stabiliţi dvs. durata şi frecvenţa pauzelor de care aveţi nevoie, deoarece acestea depind de individ. Dacă simţiţi o senzaţie neplăcută, indiferent de natura acesteia, întrerupeţi vizualizarea imaginilor 3D până când vă simţiţi mai bine şi consultaţi medicul, dacă este necesar. Consultaţi, de asemenea, instrucţiunile de utilizare furnizate odată cu aparatul conectat la acest aparat foto sau softul utilizat. Reţineţi că vederea unui copil este încă în fază de dezvoltare (mai ales a copiilor sub 6 ani). Consultaţi un pediatru sau un oftalmolog înainte de a-i permite copilului dvs. să vizualizeze imagini 3D şi asiguraţi-vă că acesta respectă măsurile de protecţie de mai sus în momentul vizualizării acestor imagini.

### Compatibilitatea datelor despre imagini

- Aparatul foto este în conformitate cu standardul universal DCF (Design rule for Camera File system), stabilit de către JEITA (Japan Electronics and Information Technology Industries Association).

- Sony nu garantează că aparatul foto va reda imaginile înregistrate sau editate cu alte echipamente sau că alte echipamente vor reda imaginile înregistrate cu aparatul foto.

### Observaţii privind redarea filmelor pe alte dispozitive

- Acest aparat foto utilizează MPEG-4 AVC/H.264 High Profile ca format de înregistrare AVCHD. Filmele înregistrate în formatul AVCHD cu acest aparat foto nu pot fi redate de următoarele dispozitive:

- Alte dispozitive compatibile cu formatul AVCHD, care nu acceptă High Profile

- Dispozitive incompatibile cu formatul AVCHD

Acest aparat foto utilizează şi MPEG-4 AVC/H.264 Main Profile ca format de înregistrare MP4. Din acest motiv, filmele înregistrate în formatul MP4 cu acest aparat foto nu pot fi redate pe alte dispozitive decât cele care acceptă MPEG-4 AVC/H.264.

- Puteţi reda un disc cu imagini de înaltă definiţie (HD) numai pe dispozitivele care pot reda formatul AVCHD. Un DVD player sau un DVD recorder nu poate reda un disc cu imagini înregistrate ca imagini de înaltă definiţie (HD) deoarece acestea nu sunt compatibile cu formatul AVCHD. În plus, dacă introduceţi un disc cu imagini de înaltă definiţie (HD) înregistrat în formatul AVCHD într-un DVD player sau un DVD recorder, este posibil să nu puteţi scoate discul.

### Observaţii despre ecranul LCD şi obiectiv

- Ecranul LCD este fabricat cu o tehnologie de înaltă precizie, care asigură funcţionalitatea a peste 99,99% din pixeli. Cu toate acestea, pe ecranul LCD pot apărea nişte mici puncte de culoare neagră şi/sau luminoase (albe, roşii, albastre sau verzi). Aceste puncte sunt un rezultat normal al procesului de producţie şi nu afectează înregistrarea.

- Expunerea ecranului LCD sau a obiectivului la lumina directă a soarelui pentru perioade lungi de timp poate provoca defecţiuni. Fiţi atent atunci când lăsaţi aparatul foto lângă o fereastră sau în aer liber.

- Nu apăsaţi ecranul LCD. Ecranul se poate decolora şi defecta.

- Imaginile pot să se deplaseze cu greutate pe ecranul LCD dacă temperatura ambiantă este scăzută. Acest lucru nu reprezintă o defecţiune.

- Aveţi grijă să nu loviţi şi să nu apăsaţi cu putere obiectivul mobil.

### Dispozitivul de prindere

- Dacă dispozitivul de prindere se freacă de materiale de culoare închisă sau de obiecte din piele, există riscul de modificare a culorii dispozitivului de prindere.

Sus